ai4bharat/Pralekha huggingface dataset:
কৃষিমন্ত্রক
এমআইডিএইচ – এর আওতায় উদ্যানপালনজাত ফসলের জন্য তিনটি উৎকর্ষ কেন্দ্রের অনুমোদন
নয়াদিল্লি, ১০ মার্চ, ২০২৩
উদ্যানপালনের উন্নয়নে যে সুসংহত পরিকল্পনা বা মিশন ফর ইন্টিগ্রেটেড ডেভেলপমেন্ট অফ হর্টিকালচার  গঠন করা হয়েছে তার অঙ্গ হিসাবে বিভিন্ন রাজ্যে উৎকর্ষ কেন্দ্র গড়ে তোলার পরিকল্পনা করা হয়েছে। বিভিন্ন রাজ্যে দ্বিপাক্ষিক সহযোগিতা অথবা গবেষণা প্রতিষ্ঠানগুলির সঙ্গে যৌথভাবে এই কেন্দ্র গড়ে তোলা হবে। এখানে উদ্যানপালনের অত্যাধুনিক প্রযুক্তির বিষয়ে প্রদর্শনীর আয়োজন করা হবে। এছাড়াও, কৃষকদের প্রশিক্ষণ দেওয়ার ব্যবস্থা থাকবে। উৎকর্ষ কেন্দ্রগুলিতে ফলমূল ও শাকসব্জির উন্নত বীজ উৎপাদন করা হবে। সেই বীজ কৃষকরা সংশ্লিষ্ট কেন্দ্রগুলি থেকে সংগ্রহ করতে পারবেন। এছাড়াও, কৃষিকাজ পরবর্তী ব্যবস্থাপনা, সেচের জল ও সার ব্যবহার, গাছকে দুর্যোগ ও কীটপতঙ্গ থেকে রক্ষা করা, নতুন প্রজাতির ফল উৎপাদন সহ নানাধরনের প্রশিক্ষণ ও পরামর্শ সংশ্লিষ্ট কেন্দ্রগুলি থেকে পাওয়া যাবে।
কৃষি ও কৃষক কল্যাণ মন্ত্রকের উদ্যোগে সংশ্লিষ্ট মিশনে এ পর্যন্ত ৪৯টি কেন্দ্রের অনুমোদন দেওয়া হয়েছে। এর মধ্যে তিনটি কেন্দ্রের বিষয়ে ৯ মার্চ চূড়ান্ত সিদ্ধান্ত নেওয়া হয়েছে।
কর্ণাটকের বেঙ্গালুরুর ইন্সটিটিউট অফ হর্টিকালচার রিসার্চ কমলম বা ড্রাগন ফ্রুট – এর জন্য হীরেহাল্লিতে একটি উৎকর্ষ কেন্দ্র গড়ে তুলবে। এই কেন্দ্রে ড্রাগন ফ্রুট উৎপাদনে স্বয়ংসম্পূর্ণ হয়ে উঠতে সাহায্য করা হবে। পাশাপাশি কৃষকদের আর্থিক উন্নয়নেও সহায়তা করা হবে।
ওডিশার জাজপুরে আম ও শাকসব্জির উৎকর্ষ কেন্দ্র গড়ে তোলা হবে। এই কেন্দ্রে ইজরায়েলের কৃষি সংক্রান্ত প্রযুক্তির সাহায্যে সেচের জল ব্যবহার, সারের যথাযথ প্রয়োগ এবং নতুন নতুন প্রজাতির আম ও শাকসব্জি উৎপাদনে গবেষণা ও প্রশিক্ষণ দেওয়া হবে।
গোয়ার পোন্ডায় শাকসব্জি ও ফুলচাষ সংক্রান্ত উৎকর্ষ কেন্দ্র গড়ে তোলা হবে। রোগমুক্ত ভালো শাকসব্জির বীজ উৎপাদন, গোয়ার জন্য উপযোগী উন্নত প্রজাতির শাকসব্জি ও ফুল সংক্রান্ত পরামর্শ ও প্রশিক্ষণ সংশ্লিষ্ট কেন্দ্র থেকে পাওয়া যাবে।
এই কেন্দ্রগুলি কৃষি কাজ এবং ফসল তোলার পর প্রয়োজনীয় ব্যবস্থাপনা সংক্রান্ত তথ্য কৃষকদের কাছে পৌঁছে দেবে। স্থানীয় আবহাওয়ায় উদ্যানপালনের বিষয়ে নীতি-নির্দেশিকা প্রণয়নে এই কেন্দ্রগুলি সাহায্য করবে।
PG/CB/SB
(Visitor Counter : 59
উপ-রাষ্ট্রপতিরসচিবালয়
মানুষের মনে প্রগতিশীল ও ইতিবাচক ভাবনাচিন্তার প্রসার ঘটাতে লেখক- সাহিত্যিকদের আহ্বান উপরাষ্ট্রপতির
কেবল সামাজিক ঘটনাবলীর প্রতিচ্ছবি তুলে ধরা যথেষ্ঠ নয় : উপরাষ্ট্রপতি
সামাজিক অবক্ষয়ের বিরুদ্ধে যুদ্ধে লেখকদের অগ্রণী ভূমিকা নিতে হবে : কান্দুকুরি বীরেসালিঙ্গম-এর মৃত্যু বার্ষিকীতে উপরাষ্ট্রপতির দীক্ষান্ত ভাষণ
সমাজের বিভিন্ন ঘটনাবলীর প্রতিচ্ছবি তুলে ধরার পাশাপাশি মানুষের মনে প্রগতিশীল ও ইতিবাচক ভাবনাচিন্তার প্রসার ঘটাতে লেখক ও সাহিত্যিকদের গুরুত্বপূর্ণ ভূমিকা রয়েছে বলে উপরাষ্ট্রপতি শ্রী এম ভেঙ্কাইয়া নাইডু মত প্রকাশ করেছেন। শনিবার বিশাখাপত্তনমে প্রখ্যাত সমাজ সংস্কারক কান্দুকুরি বীরেসালিঙ্গমের মৃত্যু বার্ষিকী উপলক্ষে অন্ধ্র বিশ্ববিদ্যালয় ও মোজাইক সাহিত্য সংস্হা আয়োজিত একটি অনুষ্ঠানের ভাষণে শ্রী নাইডু, অন্ধ্রের রাজা রামমোহন রায় বলে সুপরিচিত বীরেসালিঙ্গমকে শ্রদ্ধা জানান। উপরাষ্ট্রপতি বলেন, বীরেসালিঙ্গম কেবল প্রগতিশীলই ছিলেন না, তিনি অন্ধবিশ্বাস ও গোঁড়ামির বিরুদ্ধে ছিলেন। বিধবা বিবাহের পক্ষে তিনি জোরালোভাবে সওয়াল করেছিলেন এবং পণ প্রথা, জাতিবাদ ও বাল্য বিবাহের বিরোধিতাও করেছিলেন। এর পাশাপাশি তিনি শিক্ষার প্রসারের মাধ্যমে মহিলাদের ক্ষমতায়নের পক্ষেও তিনি মতামত প্রকাশ করেছিলেন। শ্রী নাইডু বলেন, আধুনিক যুগের লেখক, সাহিত্যিক, কবি ও সংবাদপত্রের লেখকদেরও সমাজে আধুনিক ও সংস্কারমুখী ভাবনাচিন্তার প্রসার ঘটানোর ক্ষেত্রে তাঁর গুরুত্বপূর্ণ ভূমিকা রয়েছে। তবে, নিজেদের সংস্কৃতি ও ঐতিহ্যকেও ধরে রাখতে হবে। উপরাষ্ট্রপতি বলেন, কেবলমাত্র সমাজের প্রভূত ঘটানাবলী প্রকাশ করাই যথেষ্ঠ নয়। লেখকদের সমাজের অবক্ষয়ের দিকগুলি তুলে ধরে, সামাজিক সংস্কার বিষয়ে মতামত প্রকাশ করতে হবে, বলেন শ্রী নাইডু তাঁর বক্তব্য জানান।
উপরাষ্ট্রপতি বলেন, বিভিন্ন ক্ষেত্রে দেশ দ্রুত গতিতে উন্নতি করলেও এখনও বহু সমস্যা রয়েছে। সামাজিক ও লিঙ্গ বৈষম্য বিষয়ে দুশ্চিন্তা প্রকাশ করে শ্রী নাইডু লেখদের আহ্বান করেন, সামাজিক অবক্ষয়ের বিরুদ্ধে যুদ্ধে লেখক-সাহিত্যিকদের অগ্রণী ভূমিকা পালন করে মানুষের মধ্যে স্বভাবগত পরিবর্তন নিয়ে আসতে হবে। সমাজের মধ্যে ঐক্যের প্রসার ঘটাতে এবং ভেদাভেদ দূর করতে লেখক-সাহিত্যিকদের কাজ করতে হবে বলেও তিনি জানান।
আঞ্চলিক ভাষাগুলিকে বাঁচিয়ে রাখার ওপর গুরুত্ব আরোপ করে উপরাষ্ট্রপতি বিদ্দ্বজ্জন, শিক্ষাবিদ এবং সাংবাদিকদের প্রগতিশীল চিন্তাভাবনার প্রসার ঘটিয়ে সামাজিক অন্যায়গুলির ইতি ঘটানোর জন্য সাধারণ মানুষের মধ্যে স্বভাবগত পরিবর্তন আনার আহ্বান জানান পরিশেষে।
অনুষ্ঠানে শ্রী রায়ানা গিরিধর গৌড়ের আঁকা কান্দুকুরি বীরেসালিঙ্গমের একটি প্রতিকৃতির উন্মোচন এবং ‘কান্দুকুরি স্মৃতিলহরী’ শীর্ষক একটি বই-ও প্রকাশ করেন উপরাষ্ট্রপতি। অনুষ্ঠানে বিশিষ্টজনদের মধ্যে আইআইএম বিশাখাপত্তনমের অধিকর্তা অধ্যাপক এম চন্দ্রশেখর, সাহিত্য আকাদেমি পুরস্কার বিজেতা শ্রী এল আর স্বামী-সহ আরও বহু বিশিষ্টজন উপস্হিত ছিলেন।
(Visitor Counter : 179
পেট্রোলিয়ামওপ্রাকৃতিকগ্যাসমন্ত্রক
উজ্জ্বলা যোজনার সম্প্রসারণে মন্ত্রিসভার অনুমোদন
পিএমইউওয়াই প্রকল্পে সুবিধাভোগীর সংখ্যা বেড়ে হবে ১০.৩৫ কোটি
নয়াদিল্লি, ১৩ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদীর পৌরোহিত্যে অনুষ্ঠিত কেন্দ্রীয় মন্ত্রিসভার বৈঠকে প্রধানমন্ত্রী উজ্জ্বলা যোজনার আওতায় ২০২৩-২৪ থেকে ২০২৫-২৬ অর্থবর্ষ পর্যন্ত ৩ বছরের মধ্যে অতিরিক্ত ৭৫ লক্ষ এলপিজি সংযোগের অনুমোদন দেওয়া হয়েছে।
এর ফলে এই প্রকল্পে সুবিধাভোগীর সংখ্যা বেড়ে দাঁড়াবে ১০.৩৫ কোটিতে।
২০১৬’তে ৬১.৯ শতাংশ সুবিধাভোগীকে এর আওতায় আনা হয়েছিল। বর্তমানে প্রায় সব সুবিধাভোগীর কাছে এই প্রকল্পের সুবিধা পৌঁছে গিয়েছে।
বর্তমানে উজ্জ্বলা সুবিধাভোগীদের প্রথমবার রিফিলিং এবং ওভেন বিনামূল্যে দেওয়া হয়ে থাকে। এখন বছরে ১২ বার ১৪.২ কিলোগ্রামের সিলিন্ডারের রিফিলিং-এ প্রতি বার ২০০ টাকা করে ভর্তুকি দেওয়া হবে। পিএমইউওয়াই প্রকল্প অব্যাহত না রাখলে, গরিব পরিবারগুলি এই প্রকল্পের সুবিধা থেকে বঞ্চিত হতে পারেন।
স্বচ্ছ গ্যাসে রান্নার মাধ্যমে মহিলাদের জীবনযাত্রার সহজীকরণ
বিশ্ব স্বাস্থ্য সংস্থা -র মতে, গোটা বিশ্বে প্রায় ২.৪ বিলিয়ন  মানুষ কেরোসিন তেল, বায়োমাস  এবং কয়লাকে জ্বালানির সাহায্যে খোলা জায়গায় রান্না করে থাকেন। এর ফলে পরিবেশ দূষিত হয় এবং ২০২০ সালে ৩.২ মিলিয়ন মানুষকে মৃত্যুর মুখে ঠেলে দিয়েছিল, যার মধ্যে ৫ বছরের কম বয়সী শিশুর সংখ্যা ছিল ২ লক্ষ ৩৭ হাজার।
স্বাস্থ্যবিধির তোয়াক্কা না করে অতীতে ভারতের গ্রামাঞ্চলে জ্বালানি কাঠ, কয়লা এবং প্রাণীর বিষ্ঠাকে জ্বালানি হিসেবে ব্যবহার করা হত। এর ফলে না জেনেই তাঁরা নানারকমের অসুস্থতার শিকার হতেন। নিউমোনিয়া, ফুসফুসের ক্যান্সার, হৃদরোগে আক্রান্ত হয়ে বহু মৃত্যুর ঘটনা ঘটেছে।
পিএমইউওয়াই প্রকল্পের মাধ্যমে মহিলাদের আর্থিক ও সামাজিক ক্ষমতায়ন ঘটানো হয়েছে। সহজে ব্যবহার করার উপযুক্ত হওয়ায় মহিলাদের এখন আর কঠোর পরিশ্রম করে রান্নার জন্য জ্বালানি কাঠ, বা অন্যান্য উপকরণ সংগ্রহ করতে হয় না।
সেইসঙ্গে উজ্জ্বলা প্রকল্প মহিলাদের সুরক্ষা ও নিরাপত্তা বাড়িয়ে দিয়েছে, কারণ, এখন আর তাঁদের নির্জন ও অসুরক্ষিত জায়গায় গিয়ে জ্বালানি কাঠ বা জ্বালানি সংগ্রহ করতে হয় না।
এলপিজি সম্প্রসারণ প্রকল্প
১.পহল : এলপিজি সিলিন্ডারে ভর্তুকি দেওয়ার পরিবর্তে বাজার দরে তা বিক্রি করা হয় এবং ভর্তুকি সরাসরি ব্যাঙ্ক অ্যাকাউন্টে পাঠিয়ে দেওয়া হয়। এর ফলে ভূতুড়ে অ্যাকাউন্ট এবং বাণিজ্যিক কাজে গ্যাস সিলিন্ডারের অবৈধ ব্যবহার কমেছে।
২. এটি ছেড়ে দিন: জোর করে ভর্তুকি তুলে নেওয়ার বদলে মানুষকে স্বতস্ফূর্তভাবে ভর্তুকি ছেড়ে দেওয়ার ব্যাপারে উৎসাহিত করা হয়েছিল। লক্ষ লক্ষ মানুষ স্বেচ্ছায় ভর্তুকি ছেড়ে দেওয়ার ফলে প্রকৃত প্রাপকের কাছে ভর্তুকি দিয়ে গ্যাস সিলিন্ডার দেওয়া সম্ভব হয়েছে।
৩. ২০২০ সালে কোভিড অতিমারীর কারণে লকডাউনের সময় প্রধানমন্ত্রী গরিব কল্যাণ যোজনার অধীনে বিনামূল্যে রিফিলিং প্রকল্প রূপায়ণ করা হয়েছিল। এই প্রকল্পের মাধ্যমে ১৪.১৭ কোটি এলপিজি সুবিধাভোগীর জন্য ৯৬৭০.৪১ কোটি আর্থিক সহায়তার ব্যবস্থা করা হয়েছিল।
৪. ২০১৮-১৯এ পিএমইউওয়াই সুবিধাভোগীর মাথাপিছু গ্যাস ব্যবহারের পরিমাণ ছিল ৩.০১, যা ২০২২-২৩ বর্ষে বেড়ে হয়েছে ৩.৭১। বর্তমানে ২০২২-২৩) ৩৫ কোটির বেশি সুবিধাভোগী বছরে এলপিজি রিফিলিং-এর সুযোগ পাচ্ছেন।
(AC/MP/SB
কর্মী, জন-অভিযোগএবংপেনশনমন্ত্রক
মন্ত্রিসভা সচিবালয়ের নিরাপত্তা বিভাগের সচিবের অতিরিক্ত দায়িত্বে রাজেশ ভূষণ
নয়াদিল্লি, ০১ নভেম্বর, ২০১৯
মন্ত্রিসভা সচিবালয়ের সমন্বয় বিভাগের সচিব শ্রী রাজেশ ভূষণকে উল্লিখিত সচিবালয়ের নিরাপত্তা বিভাগের সচিবের অতিরিক্ত দায়িত্ব দেওয়া হল। আজ কর্মচারি, গণ-অভিযোগ ও পেনশন মন্ত্রকের তরফে এই খবর জানানো হয়েছে। মন্ত্রিসভা সচিবালয়ের নিরাপত্তা বিভাগের সচিবের দায়িত্বে নিয়মিতভাবে যতদিন না কাউকে নিয়োগ করা হয় ততদিন শ্রী ভূষণকে এই দায়িত্ব পালন করতে হবে।
SSS/NS
(Visitor Counter : 66
প্রধানমন্ত্রীরদপ্তর
জি৭ শিখর সম্মেলনের ফাঁকে কানাডার প্রধানমন্ত্রীর সঙ্গে প্রধানমন্ত্রীর সাক্ষাৎ
নয়াদিল্লি, ২৮ জুন, ২০২২
প্রধানমন্ত্রী শ্রী নরেন্দ্র মোদী জার্মানীর স্কলস এলমাউতে জি-৭ শীর্ষ সম্মেলনের ফাঁকে ২০২২-এর ২৭ জুন কানাডার প্রধানমন্ত্রী সম্মানীয় শ্রী জাস্টিন ট্রুডো-র সঙ্গে দ্বিপাক্ষিক বৈঠক করেন।
একই মূল্যবোধে বিশ্বাসী দুই বলিষ্ঠ গণতন্ত্রের দুই শীর্ষ নেতার মধ্যে দ্বিপাক্ষিক সম্পর্ক সহ নানান বিষয়ে সফল আলোচনা হয়।
বাণিজ্য, অর্থনৈতিক সহযোগিতা, নিরাপত্তা সহযোগিতা ও সন্ত্রাস মোকাবিলা এবং মানুষে মানুষে সহযোগিতার মতো বিষয়গুলিতে দ্বিপাক্ষিক সম্পর্ক আরও এগিয়ে নিয়ে যেতে সম্মত হয়েছে দুই দেশ।
উভয় নেতা পারস্পরিক স্বার্থ সংশ্লিষ্ট আঞ্চলিক এবং আন্তর্জাতিক বিষয়েও মতবিনিময় করেন।
PG/PM/NS
(
কেন্দ্রীয়লোকসেবাআয়োগ
ইউপিএসসি সিভিল সার্ভিসেস  পরীক্ষা ২০২০ এবং ইন্ডিয়ান ফরেস্ট সার্ভিস ২০২০-এর পরীক্ষার্থীদের পছন্দ অনুযায়ী পরীক্ষা কেন্দ্রের ব্যাপারে ইউপিএসসি-র বিজ্ঞপ্তি
নয়াদিল্লী, ১ জুলাই, ২০২০
ইউনিয়ন পাবলিক সার্ভিস কমিশন  গত ৫ই জুন প্রকাশিত সংশোধিত পরীক্ষা কর্মসূচির অঙ্গ হিসেবে আগামী চৌঠা অক্টোবর  সিভিল সার্ভিসেস  পরীক্ষা ২০২০ এবং ইন্ডিয়ান ফরেস্ট সার্ভিস  পরীক্ষা গ্রহণ করবে।
সিভিল সার্ভিসেস  পরীক্ষা ২০২০ এবং ইন্ডিয়ান ফরেস্ট সার্ভিস পরীক্ষা  ২০২০ প্রেক্ষিতে পরীক্ষার্থীর বিপুল সংখ্যার বিষয়টিকে বিবেচনায় রেখে এবং পছন্দমত পরীক্ষা কেন্দ্রের ব্যাপারে এদের কাছ থেকে অসংখ্য অনুরোধ আসায় ইউপিএসসি এব্যাপারে পরীক্ষার্থীদের সুবিধা দেবার সিদ্ধান্ত নিয়েছে। উপরোক্ত দুটি প্রিলিমিনারি পরীক্ষা ছাড়াও সিভিল সার্ভিসেস  এবং ইন্ডিয়ান ফরেস্ট সার্ভিস  পরীক্ষার ক্ষেত্রেও প্রার্থীদেরকে পছন্দমত পরীক্ষা কেন্দ্রের সুবিধা দেওয়ার সিদ্ধান্ত হয়েছে। অবশ্য পরীক্ষার্থীদের পছন্দসই পরীক্ষা কেন্দ্রের বিষয়টি নির্ভর করছে যে কেন্দ্রে পরীক্ষা গ্রহণ করা হবে সেখানে পর্যাপ্ত সংখ্যায় পরীক্ষার্থীর বসার অতিরিক্ত ব্যবস্থা রয়েছে কি না তার ওপর।
পরীক্ষা কেন্দ্র পরিবর্তনের ব্যাপারে পরীক্ষার্থীদের ৭-১৩ই জুলাই  এবং ২০-২৪শে জুলাই সময় দেওয়া হয়েছে। কমিশনের ওয়েবসাইটে গিয়ে ইচ্ছুক পরীক্ষার্থীরা তাদের পরীক্ষা কেন্দ্র পরিবর্তনের ব্যাপারে আবেদন করতে পারবেন। শুরুর দিকেই জমা পরা আবেদনগুলিকে প্রাথমিক প্রাধান্য দেওয়া হবে। কমিশনের পক্ষ থেকে আরও জানানো হয়েছে যখন একটি পরীক্ষা কেন্দ্রে পরীক্ষার্থীদের বসার সিট পূরণ হয়ে যাবে তখন ওই পরীক্ষা কেন্দ্রে নতুন কোনো পরীক্ষার্থীর আবেদন গ্রাহ্য হবেনা। এই পরিস্থিতিতে যখন একজন পরীক্ষার্থী তার পছন্দসই পরীক্ষা কেন্দ্রে বসার সুযোগ পাবেন না, তখন তাকে বাকি পরীক্ষা কেন্দ্রগুলিতে পরীক্ষায় বসার জন্য আবেদন করতে হবে।
পরীক্ষা কেন্দ্রের স্থান পরিবর্তনের ক্ষেত্রে পরীক্ষার্থীদের সুযোগ দেওয়া হলেও কোনো পরীক্ষার নিয়ম ও শর্তাবলীতে কোনোরকম পরিবর্তন হচ্ছেনা। তবে কোনো পরীক্ষার্থী চাইলে তার পছন্দসই পরীক্ষা কেন্দ্রের জমা দেওয়া আবেদন প্রত্যাহার করতে পারেন। পরীক্ষার্থীরা এই সুযোগ ১-৮ই আগস্ট পর্যন্ত পাবেন। অবশ্য কোন পরীক্ষার্থী যদি পছন্দসই পরীক্ষা কেন্দ্রের ব্যাপারে জমা করা আবেদন প্রত্যাহার করে নেন তাহলে তা আর কোনোভাবেই পুনরায় আবেদনের জন্য বিবেচিত হবেনা।
(CG/BD/NS
পর্যটনমন্ত্রক
কেন্দ্রীয় অর্থমন্ত্রী কোভিড-১৯ অতিমারীর বিরুদ্ধে লড়াইয়ে পর্যটন ক্ষেত্রকে চাঙ্গা করে তুলতে যে প্রকল্পগুলির কথা ঘোষণা করেছেন তাকে স্বাগত জানিয়েছে পর্যটন শিল্প
নতুন দিল্লি, ০১ জুলাই, ২০২১
কেন্দ্রীয় অর্থমন্ত্রী শ্রীমতী নির্মলা সীতারমন ২৮ জুন কোভিড-১৯ অতিমারীর বিরুদ্ধে লড়াইয়ে ভারতীয় অর্থনীতির সহায়তায় ৬ লক্ষ ২৮ হাজার ৯৯৩ কোটি টাকার এক আর্থিক প্যাকেজের কথা ঘোষণা করেছেন। এই আর্থিক প্যাকেজের মাধ্যমে দেশের পর্যটন ক্ষেত্রকে চাঙ্গা করে তোলা হবে। যার ফলে দেশের অর্থনীতিতে পুনরায় গতি আসবে।
ভ্রমণ ও পর্যটন অংশীদার এবং নিবন্ধিত পর্যটক গাইডদের জন্য প্রকল্পের কথা ঘোষণা করা হয়েছে। পর্যটন ক্ষেত্রের সঙ্গে যুক্ত মানুষদের সুবিধা করে দিতে এই প্রকল্প চালু করা হয়েছে। কোভিডের কারণে ক্ষতিগ্রস্ত ক্ষেত্রগুলির জন্য ঋণ নিশ্চয়তা প্রকল্পের আওতায় পর্যটন ক্ষেত্রের সঙ্গে যুক্ত ব্যক্তি ও সংস্থাদের কার্যকরি মূলধন/ব্যক্তিগত ঋণ দেওয়া হবে। কেন্দ্রীয় পর্যটন মন্ত্রক এবং রাজ্য সরকারগুলির অনুমদিত পর্যটকদের গাইড যারা রয়েছেন, এরকম ১০ হাজার ৭০০ জন কেন্দ্রীয় প্রকল্পের আওতায় আসবেন। এছাড়াও কেন্দ্রীয় পর্যটন মন্ত্রকের স্বীকৃত ১০ হাজার সংস্থাও এই প্রকল্পের সুবিধা পাবে। সংস্থাগুলি সর্বোচ্চ ১০ লক্ষ টাকা এবং পর্যটক গাইডরা সর্বোচ্চ ১ লক্ষ টাকা ঋণ পাবেন। এর জন্য কোনো প্রসেসিং ফি সহ অন্যান্য অর্থ ব্যয় করতে হবে না। এনসিজিএসটি-এর মাধ্যমে কেন্দ্রীয় পর্যটন মন্ত্রক এই প্রকল্প বাস্তবায়িত করবে।
৫ লক্ষ পর্যটকদের জন্য ১ মাস বিনামূল্যে ট্যুরিস্ট ভিসা দেওয়া হবে। পর্যটন ক্ষেত্রে বিকাশের জন্য এই প্রকল্পটি পরিকল্পনা করা হয়েছে। আবারও যখন ভিসা দেওয়া শুরু হবে, তখন ভারতে আসার জন্য যে সমস্ত পর্যটকরা আবেদন করবেন তাদের মধ্যে প্রথম ৫ লক্ষ পর্যটকের ভিসার জন্য কোনো অর্থ নেওয়া হবে না। ২০২২-এর ৩১ মার্চ পর্যন্ত অথবা যতক্ষণ ৫ লক্ষ ভিসা দেওয়া হচ্ছে, সেই সময় পর্যন্ত এই সুবিধা পাওয়া যাবে। এর জন্য সরকারের আর্থিক ব্যয় হবে ১০০ কোটি টাকা। তবে, একেক জন পর্যটক একবারই এই সুযোগ পাবেন।
এই পদক্ষেপগুলি গ্রহণ করার ফলে অদূর ভবিষ্যতে পর্যটন ক্ষেত্রে গতি আসবে বলে আশা করা যাচ্ছে। সরকারের এই পদক্ষেপকে স্বাগত জানিয়েছে পর্যটন শিল্প। ভারতীয় ট্যুর অপারেটর অ্যাসোসিয়েশনের সভাপতি শ্রী রাজীব মেহেরা জানান, ৫ লক্ষ পর্যটকের ভিসা ফি মকুবের সিদ্ধান্ত পর্যটন শিল্পে স্বস্তি এনে দিয়েছে। এর জন্য তিনি প্রধানমন্ত্রী ও অর্থমন্ত্রীর প্রতি কৃতজ্ঞতা প্রকাশ করেন। এছাড়াও পর্যটক গাইড এবং পর্যটন সংস্থাগুলির সুবিধার্থে যে ঋণ ব্যবস্থাপনার কথা সরকার বিবেচনা করেছে তার জন্যও কৃতজ্ঞতাও প্রকাশ করেন তিনি। ভারতের পর্যটক গাইড ফেডারেশনের প্রাক্তন সভাপতি শ্রী অশোক সারদা জানান, কেন্দ্রীয় অর্থ মন্ত্রকের এই প্যাকেজ গত ১৫ মাস ধরে বেকার হয়ে থাকা পর্যটন ক্ষেত্রের সঙ্গে যুক্ত গাইডদের কাছে কিছুটা স্বস্তির বার্তা এনে দিয়েছে। সরকারের এই পদক্ষেপে সন্তোষ প্রকাশ করেছেন অ্যাসোসিয়েশন অফ ডোমেস্টিক ট্যুর অপারেটর অফ ইন্ডিয়ার কার্যকরী কমিটির সদস্য শ্রীমতী একতা ওয়াট। তিনি জানান, পর্যটন শিল্পকে পুনরুজ্জীবিত করে তুলতে অর্থ মন্ত্রক যে ইতিবাচক পদক্ষেপ গ্রহণ করেছে তা যথেষ্টই প্রশংসনীয়।
CG/SS/SKD/
(Visitor Counter : 196
যুবওক্রীড়াবিষয়কমন্ত্রক
পাতিয়ালার নেতাজী সুভাষ জাতীয় ক্রীড়া প্রতিষ্ঠান আরও বিশিষ্ট অ্যাথলিটদের আবেদনের সুযোগ করে দিতে প্রশিক্ষণ পাঠক্রমে ভর্তির মানদন্ডে শিথিল করার কথা ঘোষণা করেছে
নয়াদিল্লী, ১০ জুলাই, ২০২০
২০২০-২১ অর্থ বর্ষে এই প্রথমবার ৪০ জন বিশিষ্ট ক্রীড়াবিদ, পুরুষ, মহিলা অ্যাথলিটদের পাতিয়ালার নেতাজী সুভাষ জাতীয় ক্রীড়া প্রতিষ্ঠানে 'স্পোর্টস কোচিং ফ্ল্যাগশিপ ডিপ্লোমা' পাঠক্রমে সরাসরি ভর্তি হতে পারবেন। কেন্দ্রীয় যুব বিষয়ক ও ক্রীড়া প্রতিমন্ত্রী শ্রী কিরেন রিজিজু গত মে মাসেই এই ঘোষণা করেছিলেন। এখন এই পাঠক্রমে বিশিষ্ট অ্যাথলিটদের ভর্তি সুনিশ্চিত করার সঙ্গে সঙ্গে আগের বর্ণিত ভর্তির মানদন্ডগুলি শিথিল করার সিদ্ধান্ত নেওয়া হয়েছে।
এই পাঠক্রমে বিশিষ্ট অ্যাথলিটদের ভর্তির জন্য শিক্ষাগত যোগ্যতা ১০+২ অবধি রাখা হয়েছে। তবে এশীয় ও কমনওয়েল্থ পদকজয়ী এবং সিনিয়র ওয়াল্ড চ্যাম্পিয়ানশিপদের এই পাঠক্রমে ভর্তির সুযোগ করে দেওয়ার জন্য ক্রীড়া ক্ষেত্রে পুরস্কার অর্জনের মানদন্ডে পরিবর্তন আনা হয়েছে। এর আগে একজন আবেদনকারীর পক্ষে সিনিয়র ওয়ার্ল্ড চ্যাম্পিয়ানশিপে পদক জেতা বাধ্যতামূলক ছিল। তবে নতুন মানদন্ডে অ্যাথলিটরা যারা এই ধরণের প্রতিযোগিতায় অংশ নিয়েছেন তারাও আবেদন করতে পারবেন। আগে আবেদনকারীদের জন্য এশিয়ান বা কমনওয়েল্থ গেমসের স্বর্ণপদক জয়ের মানদন্ড ছিল। এখন রৌপ্য বা ব্রঞ্জ পদকজয়ীরাও এখানে আবেদন করতে পারবেন। অলিম্পিকে অংশ নেওয়া বিশিষ্ট অ্যাথলিটরাও এই পাঠক্রমে আবেদনের যোগ্য বিবেচিত হবেন।
স্পোর্টস অথরিটি অফ ইন্ডিয়ার মহানির্দেশক শ্রী সন্দীপ প্রধান জানিয়েছেন ভারতে ক্রমবর্ধমান ক্রীড়া ক্ষেত্রে প্রশিক্ষণের প্রয়োজনীয়তা পূরণে বিশিষ্ট ভারতীয় ক্রীড়াবিদদের অন্তর্ভুক্তি জরুরী। এতে দেশের সেরা প্রতিভাবানদের আকৃষ্ট করতে হবে। তাই বিশিষ্ট অ্যাথলিটদের জন্য এই পাঠক্রমে ভর্তির মানদন্ড শিথিল করা হয়েছে বলে তিনি জানান । ২৩টি ক্রীড়া বিভাগ থেকে ৪৬ জন খ্যাতমান অ্যাথলিটকে বাছাই করা হবে। তাদেরকে প্রবেশিকা পরীক্ষায় অংশ নিতে হবেনা।তবে এই পাঠক্রমে সরাসরি নাম নথিভুক্ত করতে তাদের অবশ্য চিকিৎসা ও শারীরিক পরীক্ষা দিতে হবে। বিশিষ্ট অ্যাথলিটদের এই পাঠক্রমে ভর্তির জন্য অনলাইন আবেদন জমা দেওয়ার শেষ তারিখ ৩১ জুলাই পর্যন্ত বাড়ানোর সিদ্ধান্ত নেওয়া হয়েছে।
(CG/SS/NS
স্বাস্থ্যওপরিবারকল্যাণমন্ত্রক
ভারতে মোট আরোগ্য লাভের সংখ্যা ৬০ লক্ষের মাইলফলক অতিক্রম করেছে;
দেশে পরপর ৮ দিন করোনায় মৃত্যু সংখ্যা ১ হাজারের কম;
সর্বাধিক করোনায় আক্রান্ত প্রথম ৫টি রাজ্য থেকেই অর্ধেকেরও বেশি সুস্থ হয়েছেন
নয়াদিল্লি, ১১ অক্টোবর, ২০২০
ভারত করোনায় বিরুদ্ধে লড়াইয়ে আজ আরও একটি সাফল্যের শিখরে পৌঁছেছে। দেশে করোনায় সুস্থতার সংখ্যা ৬০ লক্ষ ৭৭ হাজার ৯৭৫ এ পৌঁছে এক মাইলফলক অর্জন করেছে।
দৈনিক-ভিত্তিতে কোভিড আক্রান্ত রোগীদের সুস্থতার সংখ্যা ক্রমাগত বাড়তে থাকায় ভারতে উচ্চ হারে আরোগ্য লাভের প্রবণতা অব্যাহত রয়েছে। দেশে গত ২৪ ঘন্টায় ৮৯ হাজার ১৫৪ জন আরোগ্য লাভ করেছেন।
দেশ জুড়ে সম্প্রসারিত চিকিৎসা পরিকাঠামো, রাজ্য/কেন্দ্রশাসিত অঞ্চলগুলির মাধ্যমে কেন্দ্রের জারি করা আদর্শ চিকিৎসা পরিষেবা কৌশল রূপায়ণ এবং চিকিৎসক সহ সবপক্ষের আন্তরিকতা ও অঙ্গীকারের ফলশ্রুতি-স্বরূপ দৈনিক-ভিত্তিতে করোনায় মৃত্যু হার কমছে এবং আরোগ্য লাভের সংখ্যায় উচ্চ প্রবণতা অব্যাহত রয়েছে।
দেশে পরপর ৮ দিন করোনায় মৃত্যুর সংখ্যা ১ হাজারের নীচে রয়েছে। দেশে গত ২৪ ঘন্টায় ৯১৮ জনের মৃত্যু হয়েছে।
ভারতে সুস্পষ্টভাবে মোট আক্রান্তের সংখ্যা ৮ লক্ষ ৬৭ হাজার ৪৯৬। এই সংখ্যা লাগাতার কমছে এবং গত ৩ দিনে ৮ লক্ষেরও নীচে রয়েছে। জাতীয় স্তরে সুস্থতার হার বেড়ে হয়েছে ৮৬.১৭ শতাংশ। আরোগ্য লাভের সংখ্যা ক্রমাগত বাড়তে থাকায় সর্বাধিক সংখ্যায় আরোগ্য লাভ করেছেন এমন দেশগুলির মধ্যে ভারত অগ্রণী স্থান ধরে রেখেছে।
যে ৫টি রাজ্যে আক্রান্তের সংখ্যা সর্বাধিক, সেই রাজ্যগুলি থেকেই আরোগ্য লাভের হার অর্ধেকের বেশি অর্থাৎ ৫৪.৩ শতাংশ।
সদ্য সুস্থ হয়ে ওঠা ব্যক্তিদের ৮০ শতাংশই ১০টি রাজ্য থেকে। এগুলি হ’ল – মহারাষ্ট্র, কর্ণাটক, কেরল, অন্ধ্রপ্রদেশ, তামিলনাডু, উত্তর প্রদেশ, ওডিশা, পশ্চিমবঙ্গ, দিল্লি ও ছত্তিশগড়। মহারাষ্ট্র থেকে সর্বাধিক ২৬ হাজারেরও বেশি করোনা আক্রান্ত রোগী আরোগ্য লাভ করেছেন।
দেশে গত ২৪ ঘন্টায় ৭৪ হাজার ৩৮৩ জন নতুন করে আক্রান্ত হয়েছেন। নতুন করোনায় আক্রান্তের ৮০ শতাংশই ১০ রাজ্য/কেন্দ্রশাসিত অঞ্চল থেকে। সবচেয়ে বেশি আক্রান্ত হয়েছেন কেরল থেকে এবং এরপর রয়েছে মহারাষ্ট্র। এই ২ রাজ্য থেকেই নতুন করে আক্রান্তের সংখ্যা ১১ হাজারেরও বেশি। দেশে গত ২৪ ঘন্টায় ৯১৮ জনের করোনাজনিত কারণে মৃত্যু হয়েছে। ৮৪ শতাংশের মৃত্যু হয়েছে ১০টি রাজ্য/কেন্দ্রশাসিত অঞ্চল থেকে। সর্বাধিক ৩০৮ জনের মৃত্যু হয়েছে মহারাষ্ট্রে এবং কর্ণাটকে মারা গেছেন ১০২ জন।
CG/BD/SB
(Visitor Counter : 104
নির্বাচনকমিশন
সীমানা পুনর্বিন্যাস কমিশন জম্মু-কাশ্মীর পরিদর্শন করবে
নতুন দিল্লি, ৩০ জুন,২০২১
অবসরপ্রাপ্ত বিচারপতি রঞ্জনা প্রকাশ দেশাইয়ের সভাপতিত্বে এবং মুখ্য নির্বাচন কমিশনার সুশীল চন্দ্রের উপস্থিতিতে আজ নতুন দিল্লিতে সীমানা পুনর্বিন্যাস কমিশন জম্মু ও কাশ্মীর পরিদর্শনের কথা জানিয়েছে। আগামী ৬ থেকে ৯ জুলাই কমিশনের সদস্যরা কেন্দ্রশাসিত অঞ্চল জম্মু-কাশ্মীর সফর করবে। ওই সময় বিভিন্ন রাজনৈতিক দল, জনপ্রতিনিধি এবং কেন্দ্রশাসিত অঞ্চলের প্রশাসনিক আধিকারিক ও জেলা নির্বাচন আধিকারিক এবং ২০টি জেলার উপ কমিশনার দের সঙ্গেও তাঁরা মিলিত হবেন। কমিশনের সদস্যরা জম্বু-কাশ্মীর পুনর্গঠন আইন, ২০১৯ অনুযায়ী সীমানা পুনর্বিন্যাস বিষয়ে আলোচনা করবেন।
সীমানা পুনর্বিন্যাস কমিশন ২০২০ সালের মার্চ মাসে গঠন করা হয়। পরবর্তীকালে করোনা জনিত অতিমারি পরিস্থিতিতে কমিশনের মেয়াদ আরও এক বছর বাড়ানো হয়। এই কমিশনের সদস্যদের মধ্যে তৃতীয় জন হচ্ছেন জম্মু-কাশ্মীর কেন্দ্রশাসিত অঞ্চলের রাজ্য ইলেকশন কমিশনার।
এই সীমানা পুনর্বিন্যাস কমিশনের ৫ জন সহযোগী সদস্য রয়েছেন। যারা লোকসভার অধ্যক্ষের দ্বারা মনোনীত।
কমিশনের পক্ষ থেকে ইতিমধ্যেই ২০১১ সালের আদমশুমারি অনুযায়ী জম্মু-কাশ্মীরের বিভিন্ন জেলা থেকে শুরু করে নির্বাচন ক্ষেত্রগুলি সম্পর্কে একের পর এক বৈঠক করেছেন। বর্তমান পরিস্থিতিতে কমিশন সংশ্লিষ্ট ব্যক্তিদের কাছ থেকে এ বিষয়ে মতামত জানতে চাওয়ার পাশাপাশি সহযোগিতা চেয়েছে।
CG/ SB
(Visitor Counter : 131
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা আসামের ব্রহ্মপুত্র ভ্যালি ফার্টিলাইজার কর্পোরেশন লিমিটেডকে ১০০ কোটি টাকার আর্থিক সহায়তা দেওয়ার প্রস্তাব অনুমোদন করেছে
নয়াদিল্লী, ১০ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয়ক কমিটির আজকের বৈঠকে আসামের নামরূপে ব্রহ্মপুত্র ভ্যালি ফার্টিলাইজার্স কর্পোরেশন লিমিটেড কে ১০০ কোটি টাকার আর্থিক সহায়তা দেওয়ার সার দপ্তরের প্রস্তাবকে অনুমোদন করেছে। এরফলে বিভিএসসিএল এর ইউরিয়া উৎপাদনকারী সংস্থা, তার কাজ অব্যাহত রাখতে পারবে।
কেন্দ্রের সার দপ্তর নামরূপের বিভিএসসিএল রাষ্ট্রায়ত্ত্ব সংস্থাটিকে পরিচালনা করে। বর্তমানে কোম্পানীয় আইনের আওতায় গঠিত এই সংস্থার দুটি পুরনো কারখানা নামরুপ-২ ও নামরুপ-৩ থেকে সার উৎপাদন করা হয়। ভারতের প্রথম গ্যাস ভিত্তিক ইউরিয়া সার উৎপাদনকারী এই সংস্থার সব রকম পরিকাঠামো থাকা সত্ত্বেও এর পরিচালন ব্যয় অনেক বেশি- যার মূল কারণ এই কারখানাতে সাবেক ও বাতিল প্রযুক্তি ব্যবহার করা হয়। কারখানার নিরাপদ, স্থিতিশীল আর্থিক কাজ করার বিষয়টিকে নিশ্চিত করতে এর বিভিন্ন যন্ত্রাংশ বদলানো বা মানোন্নয়ন ঘটানো প্রয়োজন। এই কারণে ১০০ কোটি টাকা দরকার। কেন্দ্র বিভিএসসিএল-কে এই অর্থ মঞ্জুর করেছে।
ভারতের উত্তর পূর্বাঞ্চলে বিভিএসসিএল, ওই অঞ্চলের আর্থিক বিকাশে গুরুত্বপূর্ণ ভূমিকা পালন করে। এই সংস্থাকে ১০০ কোটি টাকা মঞ্জুর করায় এখান থেকে ভবিষ্যতে প্রতি বছর ৩.৯ লক্ষ মেট্রিক টন ইউরিয়া উৎপাদিত হবে। আসাম সহ উত্তর পূর্বাঞ্চলে চা শিল্প ও কৃষি ক্ষেত্র সঠিক সময়ে ইউরিয়া পাবে। বিভিএসসিএল-এ ৫৮০ জন স্থায়ী কর্মী ছাড়াও প্রয়োজন ভিত্তিক ১৫০০ জন কর্মরত। এই সংস্থা থেকে ২৮ হাজার মানুষ পরোক্ষভাবে উপকৃত হন। আত্মনির্ভর ভারত অভিযানে আজকের মন্ত্রিসভার সিদ্ধান্ত সাহায্য করবে।
কেন্দ্রীয়মন্ত্রিসভা
কেন্দ্রীয় মন্ত্রীসভা আয়ুষ্মান ভারতের অন্তর্গত আয়ুষ স্বাস্থ্যকেন্দ্রগুলিকে জাতীয় আয়ুষ মিশনে অন্তর্ভুক্তির বিষয়টি অনুমোদন করেছে
নতুন দিল্লি, ২১ মার্চ ২০২০
প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রীসভা আজকের বৈঠকে আয়ুষ্মান ভারতের অন্তর্গত আয়ুষ স্বাস্থ্যকেন্দ্রগুলিকে জাতীয় আয়ুষ মিশনে অন্তর্ভুক্তির বিষয়টি অনুমোদন করেছে।
এই প্রকল্পে ২০১৯-২০২০ থেকে ২০২৩-২০২৪ এই ৫ বছরের জন্য আয়ুষ স্বাস্থ্যকেন্দ্রগুলি পরিচালনার খরচ হিসেবে ৩৩৯৯.৩৫ কোটি টাকা মঞ্জুর করা হয়েছে ।
আয়ুষ স্বাস্থ্যকেন্দ্রগুলির উদ্দেশ্য হল আয়ুষ সংক্রান্ত নীতিগুলির ওপর ভিত্তি করে জনস্বাস্থ্য পরিষেবার মধ্য দিয়ে সার্বিক সুস্বাস্থ্য পরিষেবা প্রদান, সামাজিক সচেতনতা বৃদ্ধি অর্থাৎ জীবনশৈলী, যোগাভ্যাস, ওষধিযুক্ত গাছপালা ও ওষুধপত্র যাতে মানুষের কাছে পৌঁছায় তা সুনিশ্চিত করা।
আয়ুষ মন্ত্রক রাজ্য, কেন্দ্রশাসিত অঞ্চল, স্বাস্থ্য ও পরিবার কল্যাণ মন্ত্রক এবং অন্যান্য মন্ত্রকের সঙ্গে সমন্বয় সাধন করে সারা দেশে দুটি পর্যায়ে ১২,৫০০ টি আয়ুষ স্বাস্থ্যকেন্দ্র পরিচালনার প্রস্তাব করেছে।
এর ফলে প্রত্যেকের কাছে সুলভ মূল্যে স্বাস্থ্য পরিষেবা পৌঁছে দেওয়া সম্ভব হবে। এর মাধ্যমে মানুষের মধ্যে নিজের সুস্বাস্থ্য বজায় রাখার বিষয়টি প্রাধান্য পাবে।
(CG/TG
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ৬৭ কোটির মাইলফলক ছাড়িয়েছে
দেশে গত ২৪ ঘন্টায় ৭৪ লক্ষের বেশি টিকাকরণ
বর্তমানে সুস্থতার হার ৯৭.৪৫ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৪৫,৩৫২
দেশে সুস্পষ্টভাবে করোনায় আক্রান্তের সংখ্যা ৩,৯৯,৭৮৮, যা মোট আক্রান্তের ১.২২ শতাংশ
সাপ্তাহিক ভিত্তিতে আক্রান্তের হার ২.৬৬ শতাংশ, যা গত ৭০ দিন ৩ শতাংশের নিচে
নতুন দিল্লি, ৩ সেপ্টেম্বর ২০২১
আরও একটি উল্লেখযোগ্য সাফল্য হিসেবে দেশে সামুহিক টিকাকরণের সংখ্যা ৬৭ কোটির মাইলফলক ছাড়িয়েছে। দেশে গত ২৪ ঘন্টায় ৭৪ লক্ষ ৮৪ হাজার ৩৩৩টি টিকার ডোজ দেওয়া হয়েছে। এরফলে, আজ সকাল ৭টা পর্যন্ত পাওয়া প্রাথমিক তথ্যানুযায়ী মোট ৬৭ কোটি ৯ লক্ষ ৫৯ হাজার ৯৬৮টি টিকার ডোজ দেওয়া হয়েছে।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৩,৫৯,৯৮০
|
|
দ্বিতীয় ডোজ
|
|
৮৪,৩১,৮৮৯
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৩,২৭,৫৫২
|
|
দ্বিতীয় ডোজ
|
|
১,৩৩,৯২,৯৬৭
|
|
১৮-৪৪ বছর বয়সী
|
|
প্রথম ডোজ
|
|
২৬,৩৮,৬৫,৬৮৫
|
|
দ্বিতীয় ডোজ
|
|
৩,১০,৩২,৮১০
|
|
৪৫-৫৯ বছর বয়সী
|
|
প্রথম ডোজ
|
|
১৩,৪৩,৯৪,৯৫৭
|
|
দ্বিতীয় ডোজ
|
|
৫,৬৫,৩৪,৩৯১
|
|
৬০ বছরের বেশি বয়সী
|
|
প্রথম ডোজ
|
|
৮,৮৫,৮৩,১৬৪
|
|
দ্বিতীয় ডোজ
|
|
৪,৬০,৩৬,৫৭৩
|
|
মোট
|
|
৬৭,০৯,৫৯,৯৬৮
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ।
দেশে গত ২৪ ঘন্টায় করোনা মুক্ত হয়েছেন ৩৪ হাজার ৭৯১ জন। এর ফলে, মহামারী শুরুর সময় থেকে মোট সুস্থতার সংখ্যা দাঁড়িয়েছে ৩ কোটি ২০ লক্ষ ৬৩ হাজার ৬১৬।
একই ভাবে দেশে সুস্থতার হার দাঁড়িয়েছে ৯৭.৪৫ শতাংশ।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির সমন্বয়মূলক প্রয়াসের ফলে দৈনিক ভিত্তিতে আক্রান্তের সংখ্যা গত ৬৮ দিন ৫০ হাজারের নিচে রয়েছে।
দেশে গত ২৪ ঘণ্টায় নতুন করে আক্রান্তের সংখ্যা ৪৫ হাজার ৩৫২।
দেশে সুস্পষ্টভাবে আক্রান্তের সংখ্যা বর্তমানে ৩ লক্ষ ৯৯ হাজার ৭৮৮। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ১.২২ শতাংশ।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১৬ লক্ষ ৬৬ হাজার ৩৪৪টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৫২ কোটি ৬৫ লক্ষ ৩৫ হাজার ৬৮।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ২.৬৬ শতাংশ, যা গত ৭০ দিন ৩ শতাংশের নীচে। একইভাবে, দৈনিক-ভিত্তিতে আক্রান্তের হার ২.৭২ শতাংশ। দৈনিক-ভিত্তিতে আক্রান্তের হার গত ৮৮ দিন ৫ শতাংশের নীচে রয়েছে।
(CG/BD/AS/
প্রতিরক্ষামন্ত্রক
গোয়ার স্বাস্থ্য কর্মীদের জন্য অর্ডার করা মাস্ক পথে আটকে পড়ায় উদ্ধারে ভারতীয় নৌবাহিনী বিশেষ বিমান আইএল-৩৮
নয়াদিল্লি, ২৭ মার্চ, ২০২০
ভারতীয় মেডিকেল অ্যাসোসিয়েশনের পক্ষ থেকে গোয়ার স্বাস্থ্য কর্মীদের জন্য অর্ডার করা ট্রাকভর্তি ৬০ হাজার মাস্ক লকডাউন এর কারণে দিল্লিতে আটকে পড়েছিল। এই পরিস্থিতিতে মাস্কগুলি গোয়াতে পৌঁছে দেওয়ার জন্য ভারতীয় মেডিকেল অ্যাসোসিয়েশনের সভাপতির পক্ষ থেকে গোয়ার ভারতীয় নৌ বাহিনীকে অনুরোধ জাননো হয় । তাতে সাড়া দিয়ে ভারতীয় নৌবাহিনীর বিশেষ বিমান আইএল -৩৮ শুক্রবার দিল্লির পালাম বিমানবন্দরে পৌঁছয় এবং সেই দিনেই মাস্ক গোয়ায় ফিরিয়ে নিয়ে আসে ।
(CG/SS
প্রধানমন্ত্রীরদপ্তর
লাদাখের উপ-রাজ্যপাল অবসরপ্রাপ্ত ব্রিগেডিয়ার বি ডি মিশ্র প্রধানমন্ত্রীর সঙ্গে সাক্ষাৎ করেছেন
নয়াদিল্লি, ১৩ মার্চ, ২০২৩
প্রধানমন্ত্রী শ্রী নরেন্দ্র মোদী আজ নতুন দিল্লিতে লাদাখের উপ-রাজ্যপাল অবসরপ্রাপ্ত ব্রিগেডিয়ার বি ডি মিশ্রর সঙ্গে সাক্ষাৎ করেছেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে :
“লাদাখের উপ-রাজ্যপাল অবসরপ্রাপ্ত ব্রিগেডিয়ার বি ডি মিশ্র প্রধানমন্ত্রী @narendramodi-র সঙ্গে সাক্ষাৎ করেছেন।”
PG/CB/DM
(